Den russiske sovjetiske føderative sosialistrepublikk

Den russiske sosialistiske føderative sovjetrepublikk (russisk: Росси́йская Сове́тская Федерати́вная Социалисти́ческая Респу́блика, РСФСР) var den største av de femten republikkene i Sovjetunionen, og også den med flest innbyggere. Da Sovjetunionen ble oppløst, ble sovjetrepublikken til det nåværende Russland. Hovedstaden i republikken var Moskva, som også var hovedstad for Sovjetunionen.

Staten ble opprettet 7. november 1917. 10. juli 1918 ble den sovjetiske grunnloven godtatt. Republikken ble en del av Sovjetunionen i 1922, og ble formalisert i den sovjetiske grunnloven av 1924. Begrepet Bolsjevik-Russland blir ofte brukt om perioden 1917-1922. I offisielle russiske dokumenter fra denne tiden ble republikken kalt en russisk republikk (russisk: Российская республика) og en sovjetisk republikk (russisk: Советская республика). En annen offisiell betegnelse på området i denne perioden er Sovjet-Russland.

Nikita Khrusjtsjov overførte Krim fra Den russiske sosialistiske føderative sovjetrepublikk til Den ukrainske sosialistiske sovjetrepublikk i 1955.

Den russiske sosialistiske føderative sovjetrepublikk var en del av Sovjetunionen fram til 12. desember 1991, 14 dager før Sovjetunionen opphørte å eksistere. Etter Sovjetunionens kollaps var Den russiske sosialistiske føderative sovjetrepublikk imot et sosialistisk system og gikk gjennom flere reformer. Republikken fikk navnet Den russiske føderasjon under president Boris Jeltsin.

Sovjetreoublikk
Russland
1900-tallet i Russland
Stater og territorier etablert i 1917
Stater og territorier opphørt i 1991